**ΟΙ ΠΡΟΜΗΘΕΥΤΕΣ ΣΥΝΕΔΡΙΩΝ**

Οι προµηθευτές, όσοι δηλαδή παρέχουν φυσικούς και τεχνητούς πόρους, όπως για παράδειγµα είναι τα συνεδριακά κέντρα και οι αεροπορικές εταιρείες, καθώς και όσοι παρέχουν ανθρώπινους πόρους, όπως είναι µεταξύ άλλων οι διερµηνείς και οι µεταφραστές. Χωρίς το σύνολο αυτών υπηρεσιών θα ήταν αδύνατη η διεξαγωγή ενός συνεδρίου. Βέβαια, πολλές από αυτές τις υπηρεσίες που παρέχονται από τα ξενοδοχεία, τα µέσα µεταφοράς, τα εστιατόρια κ.ά. δεν χρησιµοποιούνται κατ’αποκλειστικότητα για συνεδριακές δραστηριότητες, αλλά εξυπηρετούν τη γενικότερη τουριστική βιοµηχανία. Γι’αυτό, εδώ θα εξετάσουµε τους κυριότερους προµηθευτές του συνεδριακού τουρισµού µόνο ως προς τους χώρους όπου φιλοξενούνται τα συνέδρια.

**Ξενοδοχεία**

Περίπου τα 2/3 του συνόλου των συνεδρίων σε παγκόσµιο επίπεδο λαµβάνουν χώρα σε ξενοδοχεία τα οποία διαθέτουν τη κατάλληλη συνεδριακή υποδοµή. Συνήθως προτιµώνται τα ξενοδοχεία που βρίσκονται στο κέντρο της πόλης, γιατί εκεί συγκεντρώνονται όλες οι πρόσθετες υπηρεσίες που αναζητούν οι σύνεδροι (δυνατότητες ψυχαγωγίας, εστίασης, µεγάλες αγορές κ.ά.).

 Υπάρχουν όµως συνέδρια που πραγµατοποιούνται σε ξενοδοχεία έξω από αστικά κέντρα. Τα πλεονεκτήµατα αυτών των ξενοδοχείων, εκτός από τη φυσική οµορφιά του τοπίου, έγκειται στο ότι παρέχουν µία ήρεµη και αποµονωµένη ατµόσφαιρα για συνάντηση, µακριά από τους θορύβους της πόλης και ενθαρρύνουν τη συγκέντρωση και την αφοσίωση των µετεχόντων στο συνέδριο.

Τέλος, χρησιµοποιούνται και ξενοδοχεία που βρίσκονται δίπλα ή κοντά σε αεροδρόµια και οδικούς κόµβους. Αυτά προσφέρουν, λόγω της εγγύτητας τους µε τους παραπάνω χώρους, γρήγορη και άµεση διεξαγωγή του συνεδρίου, λειτουργικότητα και χαµηλότερες τιµές σε σύγκριση µε τους συνεδριακούς χώρους των κεντρικών ξενοδοχείων.

 Τα τελευταία χρόνια πολλά ξενοδοχεία έχουν επενδύσει σε συνεδριακές υποδοµές, γιατί έχουν συνειδητοποιήσει τα οφέλη που µπορούν να αποκοµίσουν από τη συνεδριακή δραστηριότητα. Έτσι, παρέχουν αίθουσες που προσαρµόζονται ανάλογα µε τις ανάγκες του εκάστοτε συνεδρίου και τον αριθµό των συνέδρων, οπτικοαουστική και τεχνολογική υποστήριξη και γενικότερες υπηρεσίες υψηλού επιπέδου.

 **Συνεδριακά Κέντρα**

 Τα συνεδριακά κέντρα έρχονται δεύτερα στις προτιµήσεις των συνέδρων σε παγκόσµιο επίπεδο.

Χωρίζονται σε δύο κατηγορίες:

τα αµιγή συνεδριακά κέντρα, δηλαδή αυτά που έχουν χτιστεί για να εξυπηρετούν αποκλειστικά τη συνεδριακή αγορά και

 τα µετατρέψιµα συνεδριακά κέντρα, δηλαδή χώροι οι οποίοι δεν έχουν ως πρωταρχικό σκοπό την παροχή υπηρεσιών στη συνεδριακή αγορά, αλλά διαθέτουν τις αίθουσες τους σε αυτήν προκειµένου να διεξαχθεί ένα συνέδριο. Ως παράδειγµα τέτοιων χώρων µπορούµε να αναφέρουµε τα διάφορα θέατρα, τις κινηµατογραφικές αίθουσες ή και τους πύργους που χρησιµοποιούνται ενίοτε για τη διεξαγωγή συνεδρίων.

Κατά κανόνα, όταν οι διοργανωτές συνεδρίων θέλουν να δώσουν έµφαση στη χρήση υψηλής τεχνολογίας επιλέγουν ένα αµιγές συνεδριακό κέντρο. Αντίθετα, όταν πρόκειται για εταιρικές παρουσιάσεις ή εισαγωγές νέων προϊόντων, τείνουν να επιλέξουν για λόγους εντυπωσιασµού ένα µετατρέψιµο συνεδριακό κέντρο, το οποίο ίσως να µη διαθέτει τον πιο σύγχρονο τεχνολογικό εξοπλισµό, αλλά ικανοποιεί τις ιδιαίτερες απαιτήσεις των συνέδρων.

  **Πανεπιστήµια**

 Ορισµένες πανεπιστηµιακές σχολές διαθέτουν τα αµφιθέατρα τους για συνέδρια, κυρίως κατά την περίοδο των ακαδηµαϊκών διακοπών. Έτσι ενισχύουν το εισόδη εισόδηµα τους, ενώ οι δαπάνες είναι µικρότερες σε σύγκριση µε την ενοικίαση µίας αίθουσας συνεδριακού κέντρου. Γι’αυτό τα τελευταία χρόνια πολλά πανεπιστήµια, κυρίως του εξωτερικού, έχουν επενδύσει στην τεχνολογική υποδοµή των αµφιθεάτρων τους και στις πανεπιστηµιακές εστίες οι οποίες µισθώνονται στους συνέδρους κατά τη διάρκεια των διακοπών των φοιτητών.

 **∆ηµοτικές Αίθουσες**

 Πολλές φορές τα δηµαρχεία, τα επιµελητήρια και γενικότερα τα δηµόσια κτίρια παρέχουν τις αίθουσες τους για τη διεξαγωγή συνεδρίων. Το πλεονέκτηµα τους έγκειται στο ότι βρίσκονται στο κέντρο της πόλης και διαθέτουν πολλές διασπώµενες αίθουσες, όπου µπορούν να χωριστούν οι σύνεδροι σε υποοµάδες.

 **∆ιοικητικά Κέντρα Εκπαίδευσης**

Τα τελευταία 15 περίπου χρόνια έχουν αρχίσει να δηµιουργούνται κέντρα για την εκπαίδευση των στελεχών επιχειρήσεων. Αυτά διαθέτουν σύγχρονο τεχνολογικό εξοπλισµό, και καλό φωτισµό, ενώ συγχρόνως εξασφαλίζουν τη διεξαγωγή του συνεδρίου µέσα σε ένα κλίµα εχεµύθειας και προσήλωσης στο θέµα.

 **∆ιάφοροι Ασυνήθιστοι Χώροι**

 Με αυτόν τον όρο περιγράφονται όλοι οι χώροι που δεν εντάσσονται στις κατηγορίες των συνηθισµένων χώρων συγκέντρωσης. Αυτή η ευρεία κατηγορία περιλαµβάνει αθλητικούς χώρους (γήπεδα, στίβοι κ.α.), πολιτιστικούς χώρους (µουσεία, αρχαιολογικά µνηµεία), χώρους αναψυχής (κήποι, κινηµατογραφικά στούντιο, θεµατικά πάρκα), µεταφορικά µέσα (τραµ, τρένα, φέριµποτ, κρουαζιερόπλοια κ.α.), ακόµα και κάστρα, επαύλεις, παλάτια µέχρι και φάρους ή γέφυρες!